गूगल के पेशकश: बिना ड्राईवर के, अपने आप चले अवरू रुके वाला गाड़ी
इंटरनेट सर्च इंजन खातिर महशूर कंपनी, गूगल एगो अयीसन कार बनावे के सोचतिया जवना में ना स्टीरिंग रही, ना ब्रेक रही अवरू नाही एक्सलरेटर रही। मतलब की, अपने आप चले अवरू रुके वाला गाड़ी।
फिलहाल दु आदमी बईठे के क्षमता वाला ए गाड़ी के निर्माण शुरुवाती दौर में बाटे। मंगलवार के अमेरिका के दक्षिण कैलिफोर्निया में आयोजित ‘कोड़ सम्मेलन’ में गूगल के सह-संस्थापक सरगे ब्रिन कहले कि, गूगल के गाड़ी के निर्माण प काम करता अवरू ओकरा के ए योजना में कार अवरू पुर्जा निर्माता भी सहयोग करतारे।
फिलहाल गूगल के इच्छा बा कि नजदीकी भविष्य में अयीसन 200 कार बनावल जाए अवरू ओकनी के दुनिया अलग-अलग शहर में परीक्षण बदे भेंजल जाए। ओकरा बाद ही कंपनी के एकरा के व्यावसायिक रूप में पूरा दुनिया में उपलब्ध कराई।
मालूम रहे कि, गूगल साल 2009 से अयीसन कार के योजना प काम करता। लेजर सेन्सर अवरू रड़ार के मदद से चलेवाला ए गाड़ी के परीक्षण भी कई बार हो चुकल बा। आंशिक रूप से कंपनी के ए तकनीक के टयोटा अपना प्रियस अवरू लेक्सस मॉडल में सफल प्रयोग क चुकल बाटे।
हालांकि, अचानक पैदा होखेवाला स्थिति में फैसला लेवे खातिर टयोटा के बनावल गाड़ी में एगो आदमी के ड्राईवर सीट हमेशा रहल जरूरी। लेकिन, गूगल के कार में ड्राईवर के सीट ही नईखे, इ गाड़ी अपने आप सभ कुछ नियंत्रित करी।
कार के बारे में गूगल के ओर से कहल गइल कि, ए कार के उपयोग कई तरीका से हो सकता - जेकरा में केहु लीआ लेयावल (पिकअप) सभसे प्रमुख बाटे। संगही, कई गो कार के आपस में जोड़ एगो छोट ट्रेन भी बनावल जा सकता।
कार से मिलल अनुभव के बारे में गूगल के ब्रिन कहले - गाड़ी में ढुकला के 10 सेकंड बाद हम भूला गईनी कि हम काहां बानी, हम ईमेल करे लगनी, हमरा तनिकों चिंता ना रहे कि - का होई।
फॉक्सवैगन बीटल अवरू स्मार्ट कार के मिलाजुला रूप वाला ए गाड़ी के व्यावसायिक निर्माण अवरू बिक्री प अभियो संशय के स्थिति बरकरार बाटे। अभी तक इ नईखे पाता चलल कि, ए गाड़ी के निर्माण अवरू बिक्री गूगल खुद करी या कवनो अवरू कंपनी के इ जिम्मा दिहल जायी। हालांकि, गूगल के ओर कहल गईल कि - हमनी के पार्टनर के संगे ही काम करे के।
बिना ड्राईवर के चलेवाला ए कार के अधिकतम गतिसीमा फिलहाल 40 किलोमीटर प्रति घंटा बाटे। गूगल के दावा बा कि, एक बेर इ कार सुरक्षा परीक्षण के पास क गईल त एकरा के 150 किलोमीटर प्रति घंटा तक भी बढ़ावल जा सकता।
कंपनी के कहनाम के बा कि, अगिला कुछ समय में हमनी के कार सुरक्षा परीक्षण के पास क लिहि, एकरा बाद हमनी के ए गाड़ी के परीक्षण खातिर कई जगह भेजे के, हमनी के कोशिश बा कि इंसानी सुरक्षा सर्वोपरि रहे अवरू ड्राईवर के मुक़ाबले बेहतर सुरक्षा मिले।
hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva